รัฐบาลไทย-ข่าวทำเนียบรัฐบาล-นายกฯ นำ ครม.ร่วมสืบสานวัฒนธรรมประเพณีสงกรานต์ ประจำปี 2566 อวยพรปีใหม่ไทย ขอให้ข้าราชการทุกคนตั้งใจทำหน้าที่ตนเองให้ดีที่สุด เพื่อประชาชนและประเทศชาติ
วันพุธที่ 12 เมษายน 2566
12/04/2566
นายกฯ นํา ครม.ร่วมสืบสานวัฒนธรรมประเพณีสงกรานต์ ประจําปี 2566 อวยพรปีใหม่ไทย ขอให้ข้าราชการทุกคนตั้งใจทําหน้าที่ตนเองให้ดีที่สุด เพื่อประชาชนและประเทศชาติ
นายกรัฐมนตรี นํา ครม.ร่วมสืบสานวัฒนธรรมประเพณีสงกรานต์ ประจําปี 2566 อวยพรปีใหม่ไทย ขอให้ข้าราชการทุกคนตั้งใจทําหน้าที่ตนเองให้ดีที่สุด เพื่อประชาชนและประเทศชาติ
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (12 เม.ย. 66) เวลา 07.30 น. ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และนางนราพร จันทร์โอชา ภริยา เป็นประธานในงานสืบสานวัฒนธรรมประเพณีสงกรานต์ ประจําปี 2566 เพื่อสืบสานขนบธรรมเนียมประเพณี เสริมสร้างค่านิยมและความเป็นไทย โดยมีรองนายกรัฐมนตรี คณะรัฐมนตรี เลขาธิการนายกรัฐมนตรี ที่ปรึกษานายกรัฐมนตรี ข้าราชการฝ่ายการเมือง คณะโฆษกประจําสํานักนายกรัฐมนตรี คณะผู้บริหารส่วนราชการภายในทําเนียบรัฐบาล ประกอบด้วย สํานักงานปลัดสํานักนายกรัฐมนตรี สํานักเลขาธิการคณะรัฐมนตรี สภาความมั่นคงแห่งชาติ สํานักเลขาธิการนายกรัฐมนตรี และเจ้าหน้าที่ที่เกี่ยวข้องเข้าร่วมงาน
เมื่อนายกรัฐมนตรีและภริยาเดินทางมาถึงบริเวณงาน นายกรัฐมนตรีได้จุดธูปเทียนบูชาพระรัตนตรัย เจ้าหน้าที่อาราธนาศีล พระสงฆ์ให้ศีลและเจริญพระพุทธมนต์ เสร็จแล้วนายกรัฐมนตรีถวายผ้าไตรพระสงฆ์ จํานวน 10 รูป จากนั้นนายกรัฐมนตรีและภริยา พร้อมด้วยคณะรัฐมนตรี ถวายเครื่องไทยธรรม พระสงฆ์อนุโมทนา นายกรัฐมนตรีกรวดน้ํารับพร และสมเด็จพระพุฒาจารย์ วัดไตรมิตรวิทยาราม ประธานสงฆ์ประพรมน้ําพระพุทธมนต์ เป็นอันเสร็จพิธีสงฆ์
ต่อจากนั้น นายกรัฐมนตรีและภริยา พร้อมด้วยรองนายกรัฐมนตรีและคณะรัฐมนตรี ได้สรงน้ําพระพุทธรูป เพื่อความเป็นสิริมงคลเนื่องในโอกาสเทศกาลสงกรานต์ ประจําปี 2566 โดยนายอนุชา นาคาศัย รัฐมนตรีประจําสํานักนายกรัฐมนตรี เป็นผู้แทนกล่าวขอพรเนื่องในโอกาสเทศกาลสงกรานต์ ประจําปี 2566 ว่า เทศกาลสงกรานต์เป็นวันขึ้นปีใหม่ของไทยและเป็นมรดกทางวัฒนธรรมที่สืบทอดมาตั้งแต่สมัยโบราณ และเพื่อรักษาประเพณนี้ให้คงอยู่สืบไปจึงได้มีการจัดประเพณีสงกรานต์มาอย่างต่อเนื่องทุกปี และเนื่องในประเพณีสงกรานต์ ประจําปี 2566 ในนามของคณะรัฐมนตรีและผู้ร่วมงานทุกคน ขอกราบเรียนเชิญนายกรัฐมนตรีให้พรเนื่องในวันขึ้นปีใหม่ไทย เพื่อความเป็นสิริมงคลและขวัญกําลังใจในการทํางานเพื่อประเทศชาติและประชาชนต่อไป
โอกาสนี้ นายกรัฐมนตรีได้กล่าวอวยพรเนื่องในโอกาสเทศกาลสงกรานต์ ประจําปี 2566 ว่า วันนี้นับเป็นวันมงคลและเป็นวันใกล้เริ่มต้นวันปีใหม่ของไทยคือ “วันสงกรานต์ ประจําปี 2566” ทุกคนก็มีความหวัง มีความปรารถนาให้ทุกวันดีขึ้น โดยเฉพาะอย่างยิ่งในส่วนของประชาชน ดังนั้นจึงขอให้ทุกคนในฐานะเป็นข้าราชการทั้งฝ่ายการเมืองและข้าราชการประจําของทุกกระทรวงและทุกหน่วยงาน ช่วยกันทําให้บ้านเมืองมีความสงบสุขเรียบร้อย รวมทั้งทําให้ประชาชนมีความหวังและมีอนาคต ซึ่งทุกคนก็ได้ร่วมกันทํามาอย่างต่อเนื่อง และขอให้ช่วยกันทําสิ่งต่าง ๆ ให้สําเร็จต่อไป และขอให้ข้าราชการทุกคนซึ่งต้องอยู่กับประชาชนต่อไปตั้งใจทําหน้าที่ตนเองให้ดีที่สุด พรใดเลิศ พรใดประเสริฐ ขอให้ตอบสนองความมุ่งหมายและความปรารถนาของทุกคนทุกประการ ขออํานาจคุณพระศรีรัตนตรัย และอํานาจสิ่งศักดิ์สิทธิ์ทั้งหลาย อีกทั้งเดชะพระบารมีอันแผ่ไพศาลแห่งองค์พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี โปรดดลบันดาลประทานพร ให้กับทุกคนและครอบครัว ตลอดจนบุคคลอันเป็นที่รัก ขอให้ประสบความสําเร็จสมความปรารถนาทุกประการ
----------------